**EELNÕU**

30.05.2024

|  |
| --- |
|  |

**Põllumajandusloomade aretuse seaduse täiendamise seadus**

Põllumajandusloomade aretuse seadusestehakse järgmised muudatused:

**1)** seadust täiendatakse 21. peatükiga järgmises sõnastuses:

„**21. peatükk**

**Hobuslased**

**§ 111. Hobuslaste võistlus**

Hobuslaste võistlus käesoleva seaduse tähenduses on ratsavõistlus, sealhulgas:

1) hobuslaste võidusõit;

2) takistussõit;

3) kolmevõistlus;

4) koolisõit;

5) kaarikusõit;

6)demonstratsioonklass.

**§ 112.** **Hobuslaste** **võistlustingimused**

(1) Hobuslaste võistlustingimustesei või vahet teha Eestis registreeritud või sealt pärit hobuslase ja teises Euroopa Liidu liikmesriigis registreeritud või sealt pärit hobuslase vahel, eelkõige puudutab see võistlusele registreerimist, hobuslase hindamist ja võistluselt saadavat võimalikku auhinnaraha või tulu.

(2) Käesoleva paragrahvi lõiget 1 ei kohaldata järgmiste hobuslaste võistluste või ürituse suhtes:

1) tõuraamatusse kantud hobuslastele tõu parandamiseks korraldatav võistlus;

2) hobuslaste valimiseks korraldatav piirkondlik võistlus;

3) ajalooline või traditsiooniline üritus.

**§ 113. Võistlustest teavitamine**

(1) Korraldaja teavitab hiljemalt 15. detsembriks Põllumajandus- ja Toiduametit järgmisel aastal kavandatavatest käesoleva seaduse § 112 lõikes 2 nimetatud võistlustest ja üritusest, mille võistlustingimustes tehakse vahet Eestis registreeritud või sealt pärit hobuslase ja teises Euroopa Liidu liikmesriigis registreeritud või sealt pärit hobuslase vahel, edastades järgmise teabe:

1) käesoleva seaduse § 112 lõikes 2 nimetatud võistluse või ürituse liik;

2) võistluse või ürituse toimumise aeg ja koht;

3) võistlustingimused, milles tehakse vahet Eestis registreeritud või sealt pärit hobuslase ja teises Euroopa Liidu liikmesriigis registreeritud või sealt pärit hobuslase vahel, lisades selle tegemise vajaduse kohta põhjenduse.

(2) Komisjoni otsuse 92/216/EMÜ nõukogu direktiivi 90/428/EMÜ artikli 4 lõikes 2 nimetatud hobustele korraldatavaid võistlusi käsitlevate andmete kogumise kohta(EÜT L 104, 22.04.1992, lk 77–77), artiklis 1 viidatud andmete kogumise eest vastutab ja nendest teavitab Euroopa Komisjoni ja teisi Euroopa Liidu liikmesriike Põllumajandus- ja Toiduamet.“;

**2)** seadust täiendatakse normitehnilise märkusega järgmises sõnastuses:

„**1** Nõukogu direktiiv 90/428/EMÜ võistlushobustega kauplemise ja võistlustel osalemise tingimuste kohta (EÜT L 224, 18.08.1990, lk 60–61), muudetud direktiiviga 2008/73/EÜ (ELT L 219, 14.08.2008, lk 40‒54)“.

Lauri Hussar

Riigikogu esimees

Tallinn, ….. ……. 2024

Algatab Vabariigi Valitsus … …..2024. a.

(allkirjastatud digitaalselt)

Vabariigi Valitsuse nimel